I 1578 overtog kongen selv handelen, og [[1579]]-[[1583]] fik den færøske [[kaper]] [[Magnus Heinason]], der havde tjent under [[Vilhelm den Tavse]] og dennes søn [[Maurits af Nassau]] i ti år og kæmpet mod Spanien i [[Firsårskrigen]], eneret på den for sig og medredere i Bergen, lige som han fik ret til at udruste skib på orlogsvis for at rense farvandet for sørøvere, noget der også til dels lykkedes ham.<ref name="Trap 847"/> Han opførte fæstningen Skansin i [[Tórshavn]] mod [[sørøver]]e. Men han brandskattede rigtignok også øerne ved at sælge dårlige varer til ublu priser, og han mistede derfor eneretten, der gik over til andre rederier af københavnske, hamburgske eller bergensiske købmænd.<ref name="Trap 847"/> I 1589 blev Heinason efter ordre fra [[statholder]]en [[Christoffer Valkendorf]] fanget og sendt til København, hvor han blev dømt for [[sørøveri]] til fordel for [[Holland]] og to dage senere, den 18. januar, henrettet. Den hastige retssag medførte, at Valkendorf mistede sin ministerpost.
Historie Kultur